b'\n_START_ARTICLE_\nPlymouth Barracuda\n_START_SECTION_\nPrimera generaci\xc3\xb3 (1964-1966)\n_START_PARAGRAPH_\nLa primera generaci\xc3\xb3 del Barracuda de disseny tipus fastback va popularitzar-se per l\'enorme vidre posterior que portava. Els motors que equipava eren els mateixos que el Plymouth Valiant equipava: Els "slant 6" de 2.8L (170 in\xc2\xb3) de 101 cv i 3.7L (225 in\xc2\xb3) de 145 cv, i un 4.5L (273 in\xc2\xb3) V8 de 180 cv, aquests dos \xc3\xbaltims com a opci\xc3\xb3._NEWLINE_Posteriorment el 2.8L va ser suprimit, deixant el 3.7L (225 in\xc2\xb3) i el 4.5L (273 in\xc2\xb3) com a \xc3\xbaniques opcions mec\xc3\xa0niques._NEWLINE_El 1965 s\'introdueixen novetats com el V8 4.5L (273 in\xc2\xb3) Commando de 235 cv amb un carburador de qu\xc3\xa0druple cos i una actualitzaci\xc3\xb3 en les suspensions, rodes, pneum\xc3\xa0tics i un tac\xc3\xb2metre._NEWLINE_El 1966 el Barracuda rep un nou disseny posterior i un restyling a l\'interior, fent-lo f\xc3\xa0cilment distingible de les versions del 1964 i 1965. L\'emblema roig i blau "V" de Valiant se substitueix per un emblema on surt el peix Barracuda. Altres, com un para-xocs redissenyats i una graella frontal nova que li d\xc3\xb3na un aspecte m\xc3\xa9s agressiu._NEWLINE_Alguns col\xc2\xb7leccionistes consideren el Barracuda del 1966 com a un model \xc3\xbanic, una rara-avis._NEWLINE_El Barracuda influenciar\xc3\xa0 a altres models, per exemple, el Sunbeam Rapier fastback coup\xc3\xa9 de 1967 \xc3\xa9s una emulaci\xc3\xb3 del Barracuda del 1964-1966.\n_START_SECTION_\nSegona generaci\xc3\xb3 (1967-1969)\n_START_PARAGRAPH_\nEl model del 1967 segueix usant la mateixa plataforma "Chrysler A", per\xc3\xb2 redissenyada completament. A m\xc3\xa9s del fastback, apareix una versi\xc3\xb3 descapotable (convertible) i una altra notchback, coup\xc3\xa9 de 2 portes. Per diferenciar les diferents versions del Barracuda durant aquesta segona generaci\xc3\xb3, cal fixar-se en el disseny dels intermitents laterals: El model de 1967 no en t\xc3\xa9, el de 1968 t\xc3\xa9 uns de petits de mida circular i el de 1969 els t\xc3\xa9 de forma m\xc3\xa9s rectangular._NEWLINE_Com que el grup de pony cars estava en al\xc3\xa7a, Plymouth va comen\xc3\xa7ar a revisar les opcions mec\xc3\xa0niques del Barracuda, que venien a ser les del Plymouth Road Runner que no pas les del Valiant que fins ara havia usat. El motor base era el 3.7L (225 in\xc2\xb3), per\xc3\xb2 en opci\xc3\xb3 havia el V8 4.5L (273 in\xc2\xb3) de carburador de doble cos i 180 cv, el Commando de 235 cv amb un carburador de qu\xc3\xa0druple cos i finalment, el V8 6.3L (383 in\xc2\xb3) Motor Chrysler B 383. Per al 1968 un V8 5.2L (318 in\xc2\xb3) (substitueix a l\'anterior V8 4.5L) i un V8 5.6L (340 in\xc2\xb3) amb carburador de qu\xc3\xa0druple cos i finalment un V8 7.2L (440 in\xc2\xb3) Motor Chrysler RB 440 disponible el 1969. Va haver una edici\xc3\xb3 limitada de 50 Super-Stock, no homologats per circular, amb motor Hemi (i tamb\xc3\xa9 50 Darts) constru\xc3\xafts el 1968 per les drag racing.\n_START_SECTION_\nTercera generaci\xc3\xb3 (1970-1974)\n_START_PARAGRAPH_\nEn aquesta generaci\xc3\xb3 s\'estrena el nom de \'Cuda, que s\'usava per etiquetar la versi\xc3\xb3 d\'altes prestacions del Barracuda. Es suprimeix la versi\xc3\xb3 fastback per\xc3\xb2 es mant\xc3\xa9 el coup\xc3\xa9 de 2 portes i el descapotable. El disseny del cotxe \xc3\xa9s m\xc3\xa9s agressiu, degut a la influ\xc3\xa8ncia del Chevrolet Camaro i sobretot perqu\xc3\xa8 estrena un nou xass\xc3\xads, derivat del "Chrysler B": La Chrysler E, que comparteix amb el Dodge Challenger encara que aquest Dodge tenia la batalla lleugerament m\xc3\xa9s llarga que la del Plymouth. Aquest nou xass\xc3\xads tenia major espai per instal\xc2\xb7lar motors de major cubicatge com el 7.0L (426 in\xc2\xb3 ) motor Hemi._NEWLINE_Amb el V8 7.2L (440 in\xc2\xb3) Motor Chrysler RB 440 i el motor Hemi les prestacions del \'Cuda van esdevenir llegend\xc3\xa0ries. El quart de milla el recorrien en 13,7s @ 103 mph (165,7 km/h) i 13,4s @ 108 mph (173,8 Km/h). Aquests motors eren f\xc3\xa0cilment modificables per baixar els temps a 12s._NEWLINE_Per al 1971 els Barracuda van canviar lleugerament alguns detalls. Mec\xc3\xa0nicament el 7.2L (440 in\xc2\xb3) passa a tenir un carburador de s\xc3\xa8xtuple cos, el 7.0L Hemi es mant\xc3\xa9, i el Barracuda descapotable amb motor Hemi passa a considerar-se com un dels cotxes m\xc3\xa9s desitjats pels col\xc2\xb7leccionistes d\'autom\xc3\xb2bils._NEWLINE_Els Barracuda de 1970 i 1971 es van oferir 2 opcions: el cap\xc3\xb3 "shaker" i el "Spicer Dana 60". El primer era disponible per als motors 5.6L (340 in\xc2\xb3), 6.3L (383 in\xc2\xb3), 7.2L (440 in\xc2\xb3) de carburador de qu\xc3\xa0druple i s\xc3\xa8xtuple cos i el 7.0L (426 in\xc2\xb3) Hemi; per al segon, nom\xc3\xa9s la versi\xc3\xb3 amb caixa manual del 7.2L (440 in\xc2\xb3) s\xc3\xa8xtuple i el 7.0L (426 in\xc2\xb3) Hemi; per aquests existia l\'opci\xc3\xb3 de caixa autom\xc3\xa0tica._NEWLINE_Despr\xc3\xa9s d\'un petit restyling amb el frontal i les llums posteriors, el Barracuda de 1972 es mantindr\xc3\xa0 igual fins al 1974. Per\xc3\xb2, com els altres pony cars, el Barracuda va anar disminu\xc3\xaft la pot\xc3\xa8ncia degut a les estrictes lleis d\'emissions. El 1972 el 5.6L (340 in\xc2\xb3) de carburador de qu\xc3\xa0druple cos va ser l\'opci\xc3\xb3 m\xc3\xa9s potent. Un 5.8L (360 in\xc2\xb3) va estar disponible fins al 1974. Les noves normes sobre seguretat van obligar a modificar el disseny del Barracuda del 1973 i 1974, per\xc3\xb2 la crisi del petroli va provocar el final de la producci\xc3\xb3 del Barracuda._NEWLINE_Malgrat que avui dia la tercera generaci\xc3\xb3 del Barracuda sigui preuada pels col\xc2\xb7leccionistes \xc3\xa9s cert que el Barracuda no va tenir l\'\xc3\xa8xit que van tenir els productes de Ford Motor Company i General Motors.'